CELEX: 32022R0663
Language: da
Date: 2022-04-21 00:00:00
Title: Kommissionens gennemførelsesforordning (EU) 2022/663 af 21. april 2022 om ændring af gennemførelsesforordning (EU) 2020/761 for så vidt angår mængden af toldkontingentet for oksekød af høj kvalitet fra Paraguay

22.4.2022   
               
               
                  DA
               
               
                  Den Europæiske Unions Tidende
               
               
                  L 121/9
               
            
         KOMMISSIONENS GENNEMFØRELSESFORORDNING (EU) 2022/663
         af 21. april 2022
         om ændring af gennemførelsesforordning (EU) 2020/761 for så vidt angår mængden af toldkontingentet for oksekød af høj kvalitet fra Paraguay
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, stk. 1, litra a), og
         ud fra følgende betragtninger:
         
                     (1)
                  
                  
                     I Kommissionens gennemførelsesforordning (EU) 2020/761 (2) fastsættes reglerne for forvaltning af import- og eksporttoldkontingenter for landbrugsprodukter, der forvaltes ved en ordning med import- og eksportlicenser, erstattes og ophæves en række retsakter, som har åbnet disse kontingenter, og fastsættes specifikke regler.
                  
               
                     (2)
                  
                  
                     Efter Det Forenede Kongerige Storbritanniens og Nordirlands (»Det Forenede Kongeriges«) udtræden af Unionen meddelte Unionen og Det Forenede Kongerige de øvrige medlemmer af Verdenshandelsorganisationen (WTO), at deres nuværende markedsadgangsniveauer vil blive opretholdt ved at fordele Unionens toldkontingenter mellem Unionen og Det Forenede Kongerige. Metoden for denne fordeling samt EU-27-mængderne er fastlagt i Europa-Parlamentets og Rådets forordning (EU) 2019/216 (3).
                  
               
                     (3)
                  
                  
                     De af Unionens toldkontingenter, der ikke er en del af Unionens WTO-liste, burde ikke være blevet fordelt.
                  
               
                     (4)
                  
                  
                     Ikke desto mindre blev importtoldkontingentet på 1 000 ton, der blev åbnet ved Rådets forordning (EF) nr. 1149/2002 (4) og udtrykt i produktvægt, for fersk, kølet eller frosset oksekød af høj kvalitet, som ikke er en del af Unionens WTO-liste, ved en fejl fordelt ved forordning (EU) 2019/216. Mængden blev ved en fejl reduceret med virkning fra den 1. januar 2021.
                  
               
                     (5)
                  
                  
                     Ved Europa-Parlamentets og Rådets forordning (EU) 2022/111 (5) ændres del A i bilag til forordning (EU) 2019/216 ved at slette rækken vedrørende toldkontingenter for kød af høj kvalitet af hornkvæg, fersk, kølet eller frosset med oprindelse i Paraguay, fra listen over de fordelte kontingenter.
                  
               
                     (6)
                  
                  
                     Det er nødvendigt at genetablere den oprindelige mængde for toldkontingentet for oksekød af høj kvalitet fra Paraguay med løbenummer 09.4455 i gennemførelsesforordning (EU) 2020/761.
                  
               
                     (7)
                  
                  
                     Gennemførelsesforordning (EU) 2020/761 bør derfor ændres.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Bilag VIII til gennemførelsesforordning (EU) 2020/761 ændres som angivet i bilaget til nærværende forordning.
         
         
            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. april 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) 2020/761 af 17. december 2019 om gennemførelsesbestemmelser til Europa-Parlamentets og Rådets forordning (EU) nr. 1306/2013, (EU) nr. 1308/2013 og (EU) nr. 510/2014 for så vidt angår forvaltningsordningen for toldkontingenter med licenser (EUT L 185 af 12.6.2020, s. 24).
         
            (3)  Europa-Parlamentets og Rådets forordning (EU) 2019/216 af 30. januar 2019 om fordelingen af toldkontingenter opført på Unionens WTO-liste efter Det Forenede Kongeriges udtræden af Unionen og om ændring af Rådets forordning (EF) nr. 32/2000 (EUT L 38 af 8.2.2019, s. 1).
         
            (4)  Rådets forordning (EF) nr. 1149/2002 af 27. juni 2002 om åbning af et autonomt kontingent for import af oksekød af høj kvalitet (EFT L 170 af 29.6.2002, s. 13).
         
            (5)  Europa-Parlamentets og Rådets forordning (EU) 2022/111 af 25. januar 2022 om ændring af forordning (EU) 2019/216 for så vidt angår EU-toldkontingentet for oksekød af høj kvalitet fra Paraguay (EUT L 19 af 28.1.2022, s. 1).
      
      
         
            BILAG
            I bilag VIII til gennemførelsesforordning (EU) 2020/761 affattes rækken »Mængde i kg« i tabellen vedrørende toldkontingentet med løbenummer 09.4455 således:
            
               
                           »Mængde i kg
                           
                        
                        
                           1 000 000  kg udbenet kød«